
"Sikap tidak 
mahu membaca 
akan membawa 
kepada kekalnya 
seseorang di 
dalam kejahilan 
dan kealpaan " 

Pujangga Melayu menuturkan: 

"Berburu ke 
padang datar, 
Dapat rusa belang 
kaki;Berguru 
kepalang ajar, Bagi 
bunga kembang 
takjadi. " 

B er cakap tentang ilmu, pasti 
apa yang dituturkan oleh 
pujangga Melayu yang tidak 
bernama di atas, amat sesuai. 
Ilmu itu sendiri tetap berada di 
mercu sesuatu binaan, bernilai 
tinggi jika diukur dari segi 
harga dan amat berguna pula 
dilihat dari segi keperluan 
hidup. Ilmu tidak dapat diukur 
dengan kayu ela begitu, kerana 
martabat ilmu duduknya tinggi 
dan mulia. 

Ilmu itu perlulah dicari, dan dicari 
dengan keringat, susah-payah, jerit- 
perih, dan bersekang mata. Tidak ada 
jalan pintas untuk mendapat ilmu. 
Begitukah sikap kita dalam mengejar 
ilmu? Mungkin sebahagaiannya ya. 
Mungkin sebahagiannya tidak. 
Perhatikan gelagat segelintir anak-anak 
kita yang culas dalam perhal mengejar 
ilmu. Ibarat membawa lembu ke paya, 
disuruh minum air, tetapi sedikit pun 
tidak pedulikan air di depan mata. 

Kiasan yang dikemukakan oleh Dr. 
Aidh AI-Qarni di dalam bukunya , 

" Cahaya Agama " (Hakadza 
Haddastanaz-Zamaan), 

cukup indah dan tepat tatkala beliau 
membicarakan perihal penuntut yang 
rajin belajar (dan mendapat ilmu) 
dengan penuntut yang malas belajar 
(dan tidak mendapat ilmu) 

Demikian kata Dr.Aidh Al- 
Qarni, " Kehidupan seorang penuntut 
ilmu bagaikan sebuah kebun, di 
dalamnya terdapat berbagai macam 
pohon, bunga, buah-buahan dan 
sungai yang selalu mengalir. Adapun 
kehidupan seorang yang bodoh dan 
tidak mahu belajar bagaikan padang 
pasir yang gersang, panas dan 
menakutkan, " 

Padang pasir yang gersang tidak 
dapat menghasilkan apa-apa. 

la mengeluarkan bahang panas dan 
sang serigala pun sukar hidup di sana. 
Itulah ibarat orang tidak dapat 
menguasai ilmu yang berguna. Sukar 
sekali mereka itu untuk meningkatkan 
diri sendiri apa lagi untuk membangun 
masyarakat dan negara. Sebaliknya 
orang yang berilmu dan memanfaatkan 
ilmu bakal memakmurkan alam 
seluruhnya. 

Akibat daripada ketiadaan ilmu, 
mereka ini pula pasti terpisah daripada 
buku yang mengandungi banyak ilmu 
itu pula, la menjadi semacam lingkaran 
setan yang sukar dileraikan. la akan 
berpusing-pusing antara tidak membaca 
kerana kejahilan, 

dan kejahilan menyebabkan tidak 
membaca. Lingkaran ini amat 
menakutkan. 

Sekali lagi Dr. Aidh AI-Qarni 
menghimbau perdoalan ini. Sikap tidak 
mahu membaca akan membawa kepada 
kekalnya seseorang di dalam kejahilan 
dan kealpaan. Satu kerugian besarbila 
wujud keadaan seperti ini. 

Perhatikan kata Dr. Aidh AI-Qarni, 
"Sungguh kasihan sekali orang yang 
tidak mahu membaca dan belajar. 
Kerana dia tidak mendapatkan sesuatu 
hal yang baru, di dalam hidupnya dia 
tidak memiliki sesuatu yang istimewa. 

Dia akan selalu berada dalam 
keadaan lupa dan lalai, kerana dia tidak 
pernah membaca satu pun ayat yang 
bisa menggetarkan jiwanya, tidak 
pernah membaca sebuah hadis yang 
bisa menyedarkan dirinya atau 
membaca sebuah kisah yang menarik 
bagi dirinya atau sebait syair yang 
menggembirakan hatinya atau satu 
pelajaran yang bermanfaat bagi 
dirinya. " 

Tanpa membaca buku-buku yang 
bermutu tinggi dari segi isi 
kandunginya, menjadi satu punca tidak 
tumbuh rasa kesedaran, keinsafan, 
ketahanan dan nilai-nilai positif yang 
lain. 

Kegemaran membaca bahan bermutu 
mesti diaktifkan. Bila sudah menjadi 
budaya, seseorang merasa rugi bila 
ketiadaan bahan-bahan bacaan 
bermutu untuk santapan rohaninya. 

Dr. Aidh bin Abdullah bin Aidh A /- 
Qarni yang pendapatnya dikutip di sini, 
merupakan penulis buku dan ulama 
terkenal di Saudi Arabia. Beliau lahir di 
AI-Qarn, Selatan Saudi pada 1379 H. 
Beliau awalnya menuntut di Madrasah 
Ibtidaiyah Ali Salman. Kemudian beliau 
melanjutkan pelajaran di Ma'had llmi. 
Beliau mendapat ijazah Sarjama Muda 
dalam bidang Usuluddin daripada 
Universiti Al-lmam Muhammad bin 
Sa 'ud. 

Beliau kemudiannya mendapat Ijazah 
Doktor Falsafah di universiti yang sama 
pada tahun 1422 H. Beliau merupakan 
seorang yang hafal al-Quran dan 
Hadis, di samping syair-syair. 

Bidang khusus Dr. Aidh ialah bidang 
hadis tetapi menguasai berbagai bidang 
ilmu Islam seperti tafsir, fiqh, sastera 
dan sejarah. Kemampuan beliau 
menguasai ilmu itu membuatkan beliau 
mampu menulis puluhan buku, 
manakala ratusan tajuk syarahan 
tersebar dalam bentuk kaset. 

Salah satu buku beliau yang mula 
terkenal di Malaysia ialah "La Tahzan " 
diterjemahkan sebagai "Jangan 
Bersedih ". 

Pintu untuk menimba ilmu luas 
terbuka. Dr. Aidh inginkan ummah 
memberi masa untuk membaca buku- 
buku yang bermutu. Beliau telah 
menyarankan satu masa "menyendiri" 
(berseorangan diri) diambil untuk 
membaca. 

Perhatikan kata Dr. Aidh dalam hal 
ini, "Wahai orang yang bisa bersabar 
untuk menyendiri, yang dibukakan 
baginya pintu pengetahuan dan 
wawasan, yang bersabar hanya 
berteman buku, 

jangan kamu bersedih hati dan 
menyesal kerana hilang beberapa hal di 
luar sana. 

Sebenarnya kamu hanya kehilangan 
orang yang iri atau orang yang cepat 
bosan atau orang bodoh atau orang 
yang pemarah atau orang dungu. 
Barang siapa yang telah merasakan 
nikmatnya uzlah "(menyendiri) 
bersama buku-buku yang bermanfaat, 
maka dia tidak akan menginginkan 
pengganti yang lain, walaupun itu 
berupa kerajaan Kisra dan Caesar. " 

Betapa hebat kesan budaya 
membaca buku-buku bermutu itu. 
Orang yang benar-benar menikmati 
buku yang bermutu, 

tidak akan menukarnya dengan sesuatu 
yang lain, hatta dengan sebuah 
kerajaan sekalipun. Walaupun ini satu 
kiasan, namun ia mungkin benar bagi 
diri Dr. Aidh sendiri. Bila membaca 
karyanya " Cahaya Zaman ", hal ini 
memang ditekankan oleh beliau. 

Buku bemutu dari segi isinya tetap 
memberi ilmu. Ilmu itu pula akan 
membawa kepada ketakwaan. Bagi Dr. 
Aidh ilmu itu seperti cahaya. Penting 
bagi pemiliki ilmu untuk melaksanakan 
ilmu yang dimilikinya. Kalau tidak 
cahaya ilmu itu akan padam. Ummah 
digesa memanfaatkan ilmu. Kata 
Dr.Aidh AI-Qarni, "Cahaya ilmu sirna 
disebabkan kemaksiatan, berbaur 
dengan orang-orang yang terlena 

dengan dunia dan disebabkan sikap 
teledor (lalai) dalam menjalankan 
ibadah sunnah. Akibatnya, ilmu yang 
dimiliki hanya terbatas di bibir saja, 
tidak ada cahaya, wibawa, ketenangan, 
dan ketenteraman di dalamnya. " 

Itulah betapa eratnya kaitan antara 
buku bermutu, ilmu dan amal. Unsur 
ini perlu disenyawakan untuk 
menjadikan alam ini sejahtera. Setiap 
individu muslim perlu merebut peluang 
ini dengan sungguh-sungguh. Gerakan 
membaca untuk mendapat ilmu dan 
mengamalkan ilmu itu juga 
memerlukan semangat yang keras dan 
tegas. 

Akhirnya sebagai kesimpulan, 
cernalah buah fikiran Dr. Aidh AI- 
Qarni dalam bukunya " Cahaya 
Zaman " seperti katanya, " Sebenarnya 
(apa) yang diharapkan dari sebuah 
aktiviti membaca adalah hasil, manfaat, 
dan dampak dari bacaan tersebut, baik 
terhadap peribadi si pembaca mahu 
pun terhadap orang lain, baik dalam 
hal ucapan maupun perilaku, baik 
hasil tersebut berupa nasihat, pelajaran 

mahu pun sebuah buku ". (Oleh Darma Mohammad 

- mingguanwasilah) 

